**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.05.2023, ora 08.00 – 16.05.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.05.2023, ora 07.00**

**RÂURI**

**Debitele au fost în general în scădere,** exceptând râurile din bazinele hidrografice: Jiu, Olt, Vedea, Argeș, Ialomița, Bârlad, bazinul mijlociu și inferior al Prutului și râurile din Dobrogea, unde au fost relativ staționare.

Pe cursul inferior al Mureșului, debitele au fost în creștere ca urmare a precipitațiilor căzute în interval și propagării.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mici (sub 30% din normalele lunare) pe râurile din bazinele hidrografice: Crasna, Barcău, Crișul Negru, Caraş, Nera, Cerna, Bârlad, Jijia, Timiş superior şi mijlociu, Olt inferior, Argeş superior, pe Tazlău şi pe unii afluenți ai Jiului.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general în scădere,** exceptând râurile din bazinele hidrografice: Jiu, Olt, Vedea, Argeș, Ialomița, Bârlad, bazinele superioare și mijlocii ale Mureșului, Prutului și pe râurile din Dobrogea, unde vor fi relativ staționare.

Sunt posibile creșteri de debite și niveluri pe unele râuri mici din Maramureș, Crișana, Banat, Transilvania și Oltenia, ca urmare a precipitațiilor prognozate, sub formă de aversă, mai însemnate cantitativ și propagării.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 15.05.2023 – 16.05.2023 **a fost în creştere,** având valoarea **de** **6700 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în creștere pe sectorul Gruia – Călărași și în scădere pe sectorul Cernavodă – Tulcea.

**Debitul la intrarea în ţară (secţiunea Baziaş) va fi în creştere (7100 m3/s).**

În aval de Porțile de Fier debitele vor fi în creștere pe sectorul Gruia – Vadu Oii și în scădere pe sectorul Brăila – Tulcea.

**2.** **Situația meteorologică în intervalul 15.05.2023, ora 09.00 – 16.05.2023, ora 06.00**

**ÎN ŢARĂ**

**Valorile termice diurne au fost sub normele caracteristice** datei în nord-vestul, vestul și sud-vestul țării în condițiile unui cer noros și ploi mai ales în aversă, pe arii relativ extinse. În celelalte regiuni regimul termic s-a situat în jurul mediilor climatologice, cerul a avut temporar înnorări, iar ploi slabe s-au semnalat doar cu totul izolat. Vântul a suflat slab și moderat, cu intensificări pe crestele montane, în special ale Carpaților Meridionali unde rafalele au depășit 80...90 km/h, precum și în Moldova și pe alocuri în Dobrogea, Transilvania și Banat, cu viteze, în general, între 45 și 60 km/h. S-a menținut strat de zăpadă local în zona montană foarte înaltă și măsura, în platformele stațiilor meteorologice, până la 210 cm în Munții Bucegi și 180 cm în Munții Făgăraș, la peste 2000 m. Temperaturile maxime s-au încadrat între 16 grade la Mangalia și 25 de grade la Giurgiu, Urziceni, Oltenița, Călărași și București Băneasa și Filaret, iar la ora 06 se înregistrau valori termice cuprinse între 7 grade la Miercurea Ciuc și 19 grade la Oravița și Moldova Nouă.

**OBSERVAȚII:** *de ieri de la ora 6 au fost în vigoare 6 atenționări cod galben pentru fenomene meteorologice periculoase imediate, 3 emise de către SRPV Timișoara, 2 de către SRPV Bacău și 1 de către SRPV Sibiu.*

**LA BUCUREŞTI**

**Vremea a continuat să se încălzească ușor.** Cerul a fost temporar noros, iar vântul a suflat slab și moderat. Temperatura maximă a fost de 24 de grade la Afumați și 25 de grade la Filaret și Băneasa, iar la ora 06 se înregistrau 13 grade.

 **3. Prognoza meteorologică în intervalul 16.05.2023, ora 09.00 – 17.05.2023, ora 09.00**

**ÎN ŢARĂ**

**Vremea va deveni caldă** pentru această dată în cea mai mare parte a țării. Instabilitatea atmosferică va fi în creștere și se va manifesta prin înnorări temporar accentuate, averse ce vor avea și caracter torențial și descărcări electrice, ziua local în regiunile intracarpatice, precum și în zonele de munte, iar spre seară și noaptea pe arii extinse îndeosebi în jumătatea de sud-vest a teritoriului. Pe alocuri cantitățile de apă vor depăși 15...25 l/mp și vor fi condiții de grindină.

Vântul va continua să prezinte intensificări pe crestele Carpaților Meridionali, cu viteze de peste 70...90 de km/h, local și temporar, la viteze mai mici ( 45...55 km/h) în sud și est, dar de scurtă durată și în timpul averselor. Temperaturile maxime vor fi cuprinse în general între 18 și 28 de grade, iar cele minime se vor situa între 7 și 15 grade, mai scăzute în depresiuni, spre 4 grade. Dimineața și noaptea izolat se va semnala ceață.

**LA BUCUREŞTI**

**Vremea va fi caldă,** cu o temperatură maximă de 25...26 de grade și o minimă de 10...12 grade. Cerul va prezenta înnorări, temporar accentuate spre sfârșitul intervalului când probabilitatea pentru averse și descărcări electrice va fi ridicată. Vântul va sufla în general moderat cu viteze la rafală de 30...40 km/h.

**4. Buletin nivometeorologic pentru perioada 15.05.2023 ora 21 - 17.05.2023 ora 21**

**PENTRU ALTITUDINI MAI MARI DE 1800 m**

**Fenomene meteo predominante: Temperaturi pozitive. Temporar ploi moderate**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |
| --- | --- |
| ***Masive:*** | ***PESTE 1800 m*** |
| **MUNŢII FĂGĂRAŞ şi MUNŢII BUCEGI** | **RISC ÎNSEMNAT (3)** |
| **MUNȚII CĂLIMANI-BISTRIȚEI, Munții Țarcu-Godeanu**  | **RISC MODERAT (2)** |
| **MUNȚII PARÂNG-ȘUREANU, CEAHLĂU, RODNEI** | **RISC REDUS (1)** |

**Evoluția vremii în intervalul 12.05.2023, ora 21:00-15.05.2023, ora 21:00:**

Vremea s-a încălzit treptat. Cerul a fost mai mult noros în prima jumătate a intervalului, când pe arii extinse s-au semnalat precipitații mixte slabe, sub formă de lapoviță și ninsoare la peste 1500 m și trecător de ploaie la altitudini joase. În ultimele două zile a plouat izolat, mai ales sub formă de aversă. Vântul a suflat moderat, cu intensificări temporare de 75-90 km/h, mai ales în zonele înalte. Trecător s-a semnalat ceață. Stratul de zăpadă a scăzut în toată zona montană, cu până la 25 cm la Vârful Omu.

**În data de 15.05.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 240 cm la Vf. Omu, 192 cm la Bâlea-Lac, 77 cm la Vf. Țarcu.

**Carpaţii Orientali:** 159 cm la Vf. Călimani, 40 cm la Ceahlău-Toaca, 28 cm la Vf. Iezer, 24 cm la Vf. Lăcăuți.

**Prognoza vremii în intervalul 15.05.2023, ora 21:00-17.05.2023, ora 21:00:**

Vremea va fi caldă și temporar instabilă după-amiaza și seara. Cerul va fi mai mult noros. Local, cu

frecvență mai mare în Carpații Occidentali și Meridionali, se vor semnala averse moderate de ploaie ce vor fi însoțite și de descărcări electrice și izolat de grindină. Pe arii restrânse se pot cumula 15-20 l/mp. Vântul va sufla în general moderat, cu intensificări temporare de 70-85 km/h în zonele înalte. Trecător se va semnala ceață.

Temperaturi prognozate în intervalul 15.05.2023 ora 21 - 16.05.2023 ora 21:

**Peste 1800 m: temperaturi minime**: 4 … 7 grade.

**temperaturi maxime**: 8 … 14 grade.

**Sub 1800 m: temperaturi minime**: 7 … 10 grade.

**temperaturi maxime**: 14 … 19 grade.

Temperaturi prognozate în intervalul 17.05.2023 ora 21 - 18.05.2023 ora 21:

**Peste 1800 m: temperaturi minime:** 1 … 6 grade

**temperaturi maxime:** 2 … 10 grade

**Sub 1800 m: temperaturi minime**: 6 … 9 grade

**temperaturi maxime:** 10 … 14 grade.

**Vânt la peste 2000 m**: intensificări temporare de 70-85 km/h, din sector sud-vestic la început, apoi sud-estic.

**Altitudinea izotermei de 0 grade:** în coborâre din cursul zilei de 17.05, de la 3200…3400 de metri la 3000 de metri, iar în masivele din est spre 2600 de metri.

**Evoluția stratului de zăpadă și a riscului de avalanșă**

**Munţii Făgăraş şi Munţii Bucegi:** **RISC ÎNSEMNAT (3)**

La peste 1800 m, zăpada se va topi în continuare, sub influența temperaturilor pozitive și al ploilor, iar apa rezultată din topire va pătrunde în strat, umezindu-l suplimentar. În interiorul stratului de zăpadă temperatura este constantă și apropiată de 0 grade Celsius (izotermie) și se întâlnesc mai multe zone cu rezistență relativ scăzută, formate din zăpadă umezită și cu masă volumică mare, având intercalate cruste subțiri de gheață, iar spre sol cristale tip cupă. Stratul superior, umed și instabil, poate aluneca cu ușurință peste stratul mai vechi sau peste cruste, mai ales pe pantele suficient de înclinate, iar în unele cazuri pot fi antrenate și straturile mai vechi, aflate dedesubt, avalanșele putând coborî până la altitudini mai mici de 1800 m. Se pot astfel declanșa spontan avalanșe de dimensiuni medii și chiar mari, care izolat pot disloca întregul strat de zăpadă, riscul fiind amplificat chiar și la supraîncărcări slabe.

**Munţii Călimani-Bistriţei, Munții Țarcu-Godeanu: RISC MODERAT (2)**

La peste 1800 metri, zăpada este umezită în profunzime, prezintă rezistență redusă în partea superioară și în întreg stratul fenomenul de izotermie. În profunzime, printre straturile mai vechi sunt intercalate cruste subțiri de gheață, iar spre sol se întâlnesc cristale tip cupă, în special pe versanții umbriți.

Sub influența temperaturilor pozitive și a ploilor, zăpada va continua să se topească, iar apa rezultată din topire să intre în strat, umezindu-l suplimentar. Pe pantele suficient de înclinate, zăpada umedă și instabilă din partea superioară va putea astfel aluneca spontan peste straturile mai vechi sau peste crustele din interior, ducând la declanșarea unor avalanșe de suprafață de dimensiuni mici sau medii, riscul fiind amplificat la supraîncărcări. În unele cazuri poate fi angrenat întreg stratul și avalanșele pot coborî mai jos de 1800 m.

**MUNȚII PARÂNG-ȘUREANU, CEAHLĂU, RODNEI: RISC REDUS (1)**

La peste 1800 metri, stratul de zăpadă este redus și va continua să se topească datorită temperaturilor pozitive, al ploilor și al vântului din sector sudic. Apa rezultată din topire va umezi suplimentar zăpada, care are temperatura apropiată de 0 grade Celsius până la sol.

Pe pantele suficient de înclinate, zăpada umedă poate aluneca peste straturile mai vechi sau peste

solul umed, ducând la declanșarea spontană a unor avalanșe de topire mici, riscul declanșării fiind amplificat la supraîncărcări.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Siret, APM Suceava şi APM Neamţ** revin cu informaţii suplimentare despre **producerea în data de 13.05.2023, ora 19:30, a poluării acidentale cu ape de mină, de pe raul Bistrita, loc. Holda, orasul Brosteni, jud.Suceava (evacuare ape mina din fostul perimetru minier aflat în conservare, Leşu Ursului - Isipoaia).** La sediul SGA Suceava a avut loc sedinta de lucru la care a participat prefectul judetului Suceava, administratorul minei Lesu Ursului - Isipoaia si directorul SGA Suceava in calitate de sef GST, la care s-a discutat situaţia din teren:

Situatia la nivelul zilei de 15.05.2023, ora 10.00 din **jud. Suceava**:

- pe conducta de evacuare din incinta platformei miniere Isipoaia inca curge apa de culoare caramizie, cu un debit si consistenta reduse fata de ziua prelevarii initiale a probelor de apa;

- vizual apa raului Bistrita a revenit la culoare apropiata de normal la cca. 1 km aval de canalul de evacuare, urmand a fi confirmata de rezultatele probelor de apa prelevate;

- analizele pentru probele prelevate in cursul zilei de 14.05.2023, recoltate din aceleasi sectiuni, în urma interpretarii rapoartelor de incercare pentru probele de apa de către de LCA - SGA Suceava, se constată că, valorile concentrațiilor de poluanți din apele de mină ce sunt evacuate din galeria Isipoaia au scăzut  față de concentrațiile determinate pentru probele de apa recoltate in ziua de 13.05.2023. Totuși se înregistrează depășiri  la următorii indicatori față de limitele prevăzute în HG 352/2005 după cum urmează:

1. Materii în suspensie: limita 35 mg/l - valoare determinată 1996 mg/l – depășire de 57 de ori;
2. Fier: limita 5 mg/l - valoare determinată 2067 mg/l– depășire de peste 400 de ori;
3. Zinc: limita 0,3 mg/l -  valoare determinată 21,880 mg/l – depășire de 70 de ori;
4. Mangan: limita 1 mg/l -  valoare determinată 12,49 mg/l – depășire de peste 12 ori;
5. Cupru: limita 0,1 mg/l -  valoare determinată 4,1 mg/l – depășire de peste 41 de ori;
6. Plumb: limita 0,2 mg/l  - valoare determinată 0,47 mg/l – depășire de două ori;

**Astfel se observă că intensitatea fenomenului este în scădere**, concentrațiile determinate  au scăzut față de valoarea din data de 13.05.2023 la următorii indicatori:

* Fier de 26 de ori ,  Mangan de 4,37 ori, Zinc de 11 ori, Cupru de 92 de ori, Plumb de 18 ori;

     Deși calitatea apei râului Bistrița se îmbunătățește semnificativ față de data de 13.05.2023, concentrațiile mari de metale prezente în apele de mină ce se evacuează de pe platforma minieră Isipoaia conduc în continuare la degradarea acestuia. Din buletinele de analiză se observă că râul Bistrița își schimbă clasa de calitate la 700 de m aval de confluența cu apele de mină trecând din clasa a III-a de calitate în amonte în clasa a-V-a de calitate în aval din cauza indicatorului Fe a cărui valoare crește de la 0,597 mg/l la 2,641 mg/l.

      În secțiunile  1,5 km și 5 km aval de confluența cu apele de mină râul Bistrița își îmbunătățește clasa  de calitate trecând în clasa a IV-a, clasă determinată de indicatorul Fe ce are o scădere de concentrație până la valoarea de 1,584 mg/l.

**Tabel: Rezultatul buletinelor de analiză ale probelor de apa prelevate in 14.05.2023:**

**Judetul SUCEAVA:**

- 1. Râu Bistrița - gură evacuare platformă Isipoaia:

    pH                       CCOCr         Materii în            Reziduu filtrabil           Fier          Mangan          Zinc        Cupru        Plumb

                                                   suspensie                  la 1050 C

(unitati pH)           (mgO2/l)           (mg/l)                       (mg/l)               (mg/l)         (mg/l)         µg/l           µg/l             µg/l

     6,0                      98,75                1044                      2210                      795          12,96          17490         2734         32,64

  - 2.  Râu Bistrița – capăt canal evacuare amonte 50 m confluență cu râu Bistrița:

    pH                       CCOCr         Materii în            Reziduu filtrabil           Fier          Mangan          Zinc        Cupru        Plumb

                                                  suspensie                  la 1050 C

(unitati pH)           (mgO2/l)           (mg/l)                       (mg/l)               (mg/l)         (mg/l)         µg/l           µg/l             µg/l

     6,0                   110,5                1996                       2040                     2067            12,49        21880       4161           47,33

  - 3. Râu Bistrița – amonte confluență canal evacuare cu râul Bistrița amonte aproximativ 300 m:

    pH                      Oxigen dizolvat        CCOCr         Materii în          Fier          Mangan          Zinc        Cupru         Plumb

                                                                                 suspensie

 (unitati pH)            (mgO2/l)               (mgO2/l)         (mg/l)            (mg/l)        (mg/l)           (mg/l)         µg/l           µg/l

     8,0                            10,5                   <LOQ               22               0,597         0,138           <LOQ        8,405        <LOQ

   - 4. Râu Bistrița - apă de suprafață râul Bistrița 700 m aval de confluență cu apele de mină:

  pH                      Oxigen dizolvat           CCOCr         Materii în          Fier          Mangan          Zinc        Cupru         Plumb

                                                                                 suspensie

 (unitati pH)             (mgO2/l)              (mgO2/l)         (mg/l)         (mg/l)        (mg/l)           (mg/l)          µg/l            µg/l

     7,9                             10,6                   <LOQ               31            2,641         0,201              <LOQ       10,01        <LOQ

   - 5. Râu Bistrița – apă de suprafață răul Bistrița aval 1,5 Km de confluență cu apele de mină:

  pH                        Oxigen dizolvat        CCOCr         Materii în          Fier          Mangan          Zinc        Cupru         Plumb

                                                                                 suspensie

 (unitati pH)            (mgO2/l)           (mgO2/l)           (mg/l)           (mg/l)        (mg/l)           (mg/l)         µg/l            µg/l

     8,0                        10,4                  <LOQ               30               1,584          0,182           <LOQ         8,925          <LOQ

    - 6. Râu Bistrița – apă de suprafață râul Bistrița aval 5 Km de confluență cu apele de mină (limita cu județul Neamț):

pH                        Oxigen dizolvat        CCOCr         Materii în          Fier          Mangan          Zinc        Cupru         Plumb

                                                                              suspensie

 (unitati pH)            (mgO2/l)          (mgO2/l)           (mg/l)           (mg/l)        (mg/l)           (mg/l)         µg/l            µg/l

     8,0                        10,4                 <LOQ                27                1,487         0,158         <LOQ         9,867         3,351

**judeţul NEAMŢ:**

S-au monitorizat doar indicatorii care au inregistrat depasiri la sectiunile monitorizate in amonte pe cursul de apa rau Bistrita, astfel:

Pentru probele de apa recoltate in data de **14.05.2023**

1. Rau Bistrita – apa de suprafata, sat Paraul Pantei, Comuna Borca

Fier          Mangan          Zinc        Cupru         Plumb

(mg/l)        (mg/l)           (mg/l)     µg/l            µg/l

0,46            0,08            <LOQ       7,243         1,439

1. Rau Bistrita – apa de suprafata, Lac Izvorul Muntelui, aval viaduct Poiana Largului

Fier          Mangan          Zinc        Cupru         Plumb

(mg/l)        (mg/l)           (mg/l)     µg/l            µg/l

1,18            0,062        <LOQ       8,808           <LOQ

      **În concluzie deși se constată îmbunătățirea calității râului Bistrița evacuarea apelor de mină neepurate au un impact semnificativ asupra acestuia conducând la schimbarea clasei de calitate din amonte față de aval și implicit la confirmarea fenomenului de poluare.**

**La nivelul judetului Neamţ**,in functie de limitele stabilite in Ord. 161/2006 – Normativ privind clasificarea calitatii apelor de suprafata, se constata:

- pentru probele de apa prelevate in data de 14.05.2023 se observa, in functie de indicatorul *Fier* incadrarea apei in sectiunea r. Bistrita -com. Borca in clasa a II-a de calitate, iar in sectiunea Aval Viaduct Poiana Largului in clasa a IV-a de calitate, indicand interceptarea undei de poluare in sectiunea viaductului.   Ceilalti indicatori monitorizati incadreaza calitatea apei in clasa a II-a (Mangan) si clasa I de calitate (Zinc, Cupru, Plumb).

- pentru proba de apa prelevata in data de 15.05.2023, de către reprezentanti ai LCA - SGA Neamt, se observă o imbunatatire progresiva a calitatii apei de suprafata dupa **indicatorul Fier**,calitatea apei de suprafata trecand de la **clasa a III** a in sectiunea Bistrita-Pod Lunca, la **clasa a II** a de calitate in sectiunea Bistrita-Viaduct Poiana Largului ca apoi sa fie **in clasa I de calitate** la nivelul localitatii Hangu in acumularea Izvorul Muntelui.

Se va reveni ulterior cu completari in functie de rezultatele pentru indicatorii care sunt in lucru pentru sectiunile din judetul Neamt la LCA Regional Bacau.

Se va reveni ulterior cu noi informatii si a concluziilor in urma sedintei de lucru a GST Suceava.

- S.G.A. Suceava si SGA Neamt monitorizeaza în continuare evoluția calității râului Bistrița precum și calitatea apelor de mină ce conduc la poluarea acestuia.

- Au fost informate : Institutiile Prefectului judetelor Suceava si Neamt, ISU, APM, GNM , CLSU-urile riverane din cele doua judete, unde se constată poluarea râului Bistrița cu ape de mină provenite de la platforma minieră Isipoaia obiectiv aflat în administrarea s.c. Conversmin S.A.

***ABA Olt*** și ***APM Harghita*** revin cu informaţii suplimentare despre **producerea în data de** 02.05.2023, ora 13:30, a unei poluări accidentale cu ape uzate neepurate pe un canal de desecare extravilan (pe circa 300 m), între localitățile Sântimbru și Sânsimion, județul Harghita. Personalul S.G.A. Harghita s-a deplasat în zonă pentru investigații și recoltare de probe (tabel ataşat).

 Tabel cu valorile indicatorilor de calitate din canal desecare:

|  |  |
| --- | --- |
| **Indicator/UM** | **Secțiune de monitorizare** |
| **Sursa de poluare** | **Înainte de evacuare în râul Olt** |
| pH, unități pH | 7,1 | 7,8 |
| Suspensii, mg/m3 | **769** | < LOQ |
| CBO5, mg/m3 | **587** | 1.96 |
| CCO-Cr, mg/m3 | **666** | 13.3 |
| Amoniu, mg/m3 | 11.9 | 0.9222 |
| Azotați, mg/m3 | 0.7 | 30.221 |
| Azotiți, mg/m3 | 0.027 | 0.195 |
| Azot total, mg/m3 | 72.3 | 8.17 |
| Fosfor total, mg/m3 | 3.39 | 0.140 |
| Detergenți, mg/m3 | **0.842** | < LOQ |
| Extractibile, mg/m3 | **27.6** | < LOQ |

Notă: cu bold valori de calitate a apei care depăşesc limitele admisibile. Limite stabilite prin HG 188/2002 (NTPA 001) Limite conf. Ord. 161/ 2006 pentru cl a II-a de calitate, pentru Materii in suspensie - 60 mg/l, CBO5 - 5mg/l, CCO-Cr - 25mg/l, fără extractibile (produse petroliere) şi fărăa detergenţi.

Se constată următoarele: Valoarea indicatorilor determinați indică o apă uzată maturată. Nu se cunoaște responsabilul producerii poluării. Cazul este în cercetare.

* 1. **Pe Marea Neagră**

 **A.B.A. Dobrogea-Litoral Constanţa** informează despre următorii delfini eşuaţi:

**- în data de 15.05.2023, orele 14:00, s-a semnalat prezenţa unui delfin eşuat pe plaja din staţiunea Eforie Sud, între digurile ESN 1 si 2, judetul Constanţa**. Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru a fi ridicat de pe plajă.

**- în data de 16.05.2023, ora 07:00, s-a semnalat prezenţa unui delfin eşuat pe plaja din staţiunea Mamaia Nord, pe linia tarmului, pe plaja Maho Beach, Bloc Promenada, judetul Constanţa**. Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru a fi ridicat de pe plajă.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în intervalul de 12-14.05.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM-CJ Constanţa** revine telefonic cu informaţii suplimentare despre **producerea în data de 13.05.2023, ora 17:15, a unui accident major la Rafinăria Petromidia, la instalația de polipropilenă, cauzat de intervenţia a doi muncitori într-un rezervor cu azot, adânc de 15 metri**. Cei doi muncitori efectuau manevre uzuale de lucru, de preparare a stabilizatorului pentru producția de granule de polimeri. **Una dintre cele două victime de la Rafinăria Petromidia a murit**, manevrele de resuscitare aplicate ulterior neavând efect. Cealaltă victimă a fost dusă la spital de urgenţă în stare gravă, de inconștiență, fiind în continuare intubată şi ventilată mecanic. Compania a demarat o investigație internă și colaborează strâns cu toate autoritățile competente, pentru determinarea cauzelor incidentului. Se va reveni cu informaţii suplimentare.

1. **În domeniul solului şi vegetaţiei:**

***ARBDD-Administrația Rezervației Biosferei Delta Dunării*** revine cu informaţii suplimentare despre izbucnirea, în data de 12.05.2023, în jurul orei 13:30, a unui incendiu de vegetație (stuf și vegetație uscată) în zona localității Beștepe, în Băltiţa Beştepe, din județul Tulcea. Incendiul s-a stins în aceeaşi zi de la sine la ora 21:00. Nu sunt obiective economice în zonă. Au fost prezente 2 echipaje de pompieri de la ISUJ Tulcea. **Au ars 30 hectare de stuf şi papură**. Nu au fost semnalate mortalitati la speciile protejate.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.05.2023 – 15.05.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE